CELEX: E2014J0007
Language: da
Date: 2014-09-24 00:00:00
Title: Domstolens dom af 24. september 2014 i sag E-7/14 — EFTA-Tilsynsmyndigheden mod Kongeriget Norge (En EØS-stats tilsidesættelse af sine forpligtelser — fri udveksling af tjenesteydelser — EØS-aftalens artikel 36 — fuld registreringsafgift for leasede motorkøretøjer, der importeres midlertidigt af personer med bopæl i Norge)

16.4.2015   
            
            
               DA
            
            
               Den Europæiske Unions Tidende
            
            
               C 122/5
            
         DOMSTOLENS DOM
   af 24. september 2014
   i sag E-7/14
   EFTA-Tilsynsmyndigheden mod Kongeriget Norge
   (En EØS-stats tilsidesættelse af sine forpligtelser — fri udveksling af tjenesteydelser — EØS-aftalens artikel 36 — fuld registreringsafgift for leasede motorkøretøjer, der importeres midlertidigt af personer med bopæl i Norge)
   (2015/C 122/06)
   I sag E-7/14, EFTA-Tilsynsmyndigheden mod Kongeriget Norge, vedrørende en påstand om, at det fastslås, at Norge har tilsidesat sine forpligtelser i henhold til EØS-aftalens artikel 36, idet det har opretholdt nationale bestemmelser, hvorefter der skal betales fuld registreringsafgift for leasede køretøjer, der er registreret i udlandet, og som importeres midlertidigt til Norge af personer med bopæl i Norge, uden at den pågældende har ret til fritagelse eller tilbagebetaling, når køretøjet hverken er tiltænkt hovedsageligt at skulle anvendes permanent i Norge eller rent faktisk anvendes på denne måde, har Domstolen, sammensat af præsidenten, Carl Baudenbacher, og dommerne Per Christiansen og Páll Hreinsson (refererende dommer), afsagt dom den 24. september 2014.
   Domskonklusionen lyder således:
   
               1.
            
            
               Kongeriget Norge har tilsidesat sine forpligtelser i henhold til EØS-aftalens artikel 36, idet det har opretholdt nationale bestemmelser, hvorefter der skal betales fuld registreringsafgift for leasede køretøjer, der er registreret i udlandet, og som importeres midlertidigt til Norge af personer med bopæl i Norge, uden at den pågældende har ret til fritagelse eller tilbagebetaling, når køretøjet hverken er tiltænkt hovedsageligt at skulle anvendes permanent i Norge eller rent faktisk anvendes på denne måde.
            
         
               2.
            
            
               Kongeriget Norge betaler sagens omkostninger.